Η Σάντι Σο (Sandie Shaw , γεννήθηκε ως Sandra Ann Goodrich στις 26 Φεβρουαρίου 1947) είναι Αγγλίδα τραγουδίστρια. Από τις πιο επιτυχημένες Βρετανίδες τραγουδίστριες της δεκαετίας του 1960, το 1967 με το τραγούδι "Puppet on a string" που ερμήνευσε στον Διαγωνισμό Τραγουδιού της Eurovision πέτυχε την πρώτη νίκη για το Ηνωμένο Βασίλειο στην ιστορία του διαγωνισμού. Παρότι δεν της άρεσε το τραγούδι, κέρδισε τον διαγωνισμό με πολύ μεγάλη διαφορά ψήφων, φτάνοντας κοντά σε ρεκόρ βαθμολογίας. Μετά από μια μακρόχρονη και επιτυχημένη καριέρα, η Σο ανακοίνωσε την αποχώρησή της από τη μουσική βιομηχανία το 2013.